Wikipédia-vita:Wikitanácsi indítványok/Kispados

message: Nem vagyok rutinos WT eljárások ügyében. Lehet, hogy ide kellett volna írnom a következőket?
Tisztelt Wikitanács!
Tájékoztatásul közlöm, hogy értesítést kaptam egy,  ellenem indított eljárásról. Meditálok, hogy reagálok vagy sem. Örülök, hogy a wikipédiában minden bejegyzésnek nyoma marad így elvileg megvan a lehetőségem, hogy más dimenzióból is megközelítsem a súlyos vádakat. Őszintén szólva megdöbbentett, hogy közel egy év után, WT beadvány született, és ez alapján a magyar wikipédia első számú közellenségeként az ítélőszék elé kerültem. Döntésem meghozatala előtt kérem szíveskedjenek tájékoztatni, hogy hány nap áll rendelkezésemre az esetleges viszont válasz beadására. Tervezett opusom címe:
Legjobb védekezés a támadás. -Avagy- Úgy kezdődött, hogy visszaütöttem.
A választ előzetesen is köszönöm! Üdvözlettel: --Kispados vita 2014. augusztus 14., 18:54 (CEST)
Ui: A vádirat kiegészítése érdekében kérem azokat a szerkesztőket, akiknek udvariatlan vagy nyomdafestéket nem tűrő, netalán tán csúfolódó piktogrammal ellátott üzenetet küldtem, jelentkezzenek. Kérem jelentkezzenek azok is, akik miattam fordítottak hátat a wikipédiának. Aki hallja, adja át!
replies: text: Őszintén szólva meglepődtem, hogy a kérdésemre nem kaptam választ. A beadvány elfogadását jegyző szerkesztőtől kértem tájékoztatást, aki közölte, hogy nincs lehetőségem a beadvánnyal kapcsolatban észrevételt tenni és arra sem, hogy megjelöljek olyan szerkesztőket, akik véleményét szeretném, ha kikérnék. A civil életben ismereteim szerint minden eljárásban a vádlottat tájékoztatni kell kötelezettségeiről, de jogairól is. Nem igazán értem, de tudomásul veszem ezt az eljárási rendet.   --Kispados vita 2014. augusztus 16., 14:47 (CEST)
Mivel az említett szerkesztő én vagyok:

text: Ez így felerészben sem igaz, ellenben maszatolás. (Utánanézhetni Kispados vitalapján).
*A korábban itt-ott szétszórt szavaidhoz:
**Nincs vádirat: indítvány van.
**Nincs civilélet: wikiélet van.
**Nincs vádlott: szerkesztő van.
**Nincs jog: a Wikipédiában megszavazott szabályok és irányelvek vannak. De ha jogi szakzsargont igényelsz: előzetesben vagy.
**(P.S.: amíg a Wikitanács nem dönt, addig részemről ennyi. Tartok tőle, hogy azután is).
OsvátA Palackposta 2014. augusztus 16., 15:09 (CEST)

message: Ismételten megkérem akár a mostani eljáró tanácsot, akár egy újonnan összeállót, hogy jelen beadvány Kérelem állásfoglalás ügyében foglaljon állást! Egyrészt mert addig nem kerül nyugvópontra a dolog, amíg egy független vizsgálat nem mondja ki expliciten az OTRS-eljárás jogosságát avagy nem jogosságát. Másrészt, mert az itt olvashatóakból (ennek 4. pontjában), jól látható, hogy némelyek teljes félreértésben vannak az eseményekkel kapcsolatban. Momentán azzal, hogy Kispados NEM szerzett be engedélyt a vonatkozó ügy folyamán, ugyanis a levelezésben sehol sincs konkrétan kimondva, hogy a színház illetékese bármilyen képet is engedélyezett volna Kispadosnak avagy rajta keresztül a Wikipédiának. Aláírásról meg semmilyen szó sincsen. Senki nem írt alá semmit. Sőt, amint az kiderül, a színház nem is adhatott és adhatott volna egyetlen képre sem engedélyt, mivel nem ők rendelkeznek a szerkesztői jogokkal. Mindezt az OTRS üzenőre kihelyezett és a beadványban bemutatott vonatkozó részek alátámasztják.
Ezek függvényében kérem a Wikitanácsot, hogy hozzon állásfoglalást az ügyben, hogy ezt az áldatlan állapotot egyszer és mindenkorra le lehessen zárni! Hungarikusz Firkász Ide írkássz! 2014. augusztus 29., 10:52 (CEST)
 A WT eljáró tanácsában vannak OTRS tagok, vegyék a fáradtságot arra, hogy részletes választ adjanak az engedélyeztetés ügyében! HuFi napokat töltött el azzal, hogy ezt a beadványt megírja, ehhez képest az általa feltett kérdések jelentős részére még csak válasz sem érkezett! Ez így szerintem nem elfogadható.
A személyeskedésre vonatkozó szankcionálás pedig nem kielégítő, hiszen vitalapokon, szerkesztői lapokon vagy ezek allapjain sem lehet személyeskedés, lásd: Wikipédia:Szerkesztői lap. Kérem az eljáró tanácsot, hogy töröltesse a személyeskedéseket Kispados vitalapjáról.  OrsolyaVirágHardCandy 2014. augusztus 29., 17:24 (CEST)
*Az eljáró tanács határozatában Kispadost eltiltotta a képekkel való tevékenységektől, és megerősített szerkesztői jogát megvonta, vagyis a Wikitanács kimondta, hogy Kispados valóban helytelenül járt el az engedélyek beszerzése során, ezzel vétett az OTRS szabályzata ellen. A tanács nem kíván ezen felül egyesével válaszolni a "Kérelem állásfoglalás ügyében" szakaszban feltett kérdésekre, a határozat egyértelműen arról szól, hogy a felvetések jogosak.
*Továbbá ha Kispados vitalapjain olyan személyeskedés áll, amely a WP:CIVnek nem felel meg, azt bármely szerkesztő jelezheti az adminisztrátorok felé, akik a megfelelő körültekintéssel és szigorral majd eljárnak. A Wikitanács nevében. - RepliCarter  Hagyj üzenetet 2014. szeptember 4., 15:57 (CEST)
Szeretném megköszönni a Wikitanács munkáját, hogy eljárt és állást foglalt a kérdésekben, azt hiszem, hogy nincs szükség ennél részletesebb állásfoglalásra. Az eset nyilvánvalóan bonyolult, hiszen több évet ölel át a cselekményfolyam, ráadásul a viták több felületen szétszórva, sokszor kronológiában is nehezen összerakhatóan találhatóak meg – tudom, hogy milyen komoly munka volt kiértékelni az eseménysort (még úgy is, hogy a beadvány kitűnő mankót szolgáltatott ehhez). Részemről a hozott döntést maximálisan elfogadom, úgy gondolom, hogy szükséges volt meghozni ezeket a súlyos szankciókat. Még egyszer: köszönöm szépen a lelkiismeretes munkát. --PallertiRabbit Hole 2014. szeptember 4., 17:13 (CEST)
replies: text: :Ez nagyon szép megnyilvánulás volt a WT felé. Csak éppen arra nem adott választ ami a kérdés volt. Nem tudom ezt ki írta? Lásd ezt. Egy alapos kivizsgálás biztosan nem ide vezetett volna. Maximálisan támogatom OrsolyaVirág kérését. Miért nem lehet egy nem a döntést hozó, de OTRS engedéllyel rendelkező csapatnak átnézni a folyamatot? „Kispados régi, megbecsült szerkesztője a Wikipédiának és számos szócikkel gazdagította azt. Munkájára továbbra is számítunk.” Ezt ki gondolhatta komolyan? Vegzálunk valakit, de elvárjuk az együttműködését, és a munkáját? Sajnálom, hogy én voltam az, aki hozzád irányította Kispadost
replies: text: ::Itt tartunk. Tambo vita 2014. szeptember 4., 19:48 (CEST)
thread_title:  Kérelem megerősítése